**Ministru kabineta rīkojuma projekta „Par projektu ideju finansējuma apjomu un sasniedzamajiem iznākuma rādītājiem 4.2.2.specifiskā atbalsta mērķa „Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” trešās projektu iesniegumu atlases kārtas „Energoefektivitātes paaugstināšana un atjaunojamo energoresursu izmantošana reģionālas nozīmes attīstības centru pašvaldībās” ietvaros” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekta „*Par projektu ideju finansējuma apjomu un sasniedzamajiem iznākuma rādītājiem 4.2.2.specifiskā atbalsta mērķa „Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” trešās projektu iesniegumu atlases kārtas „Energoefektivitātes paaugstināšana un atjaunojamo energoresursu izmantošana reģionālas nozīmes attīstības centru pašvaldībās” ietvaros*” (turpmāk – rīkojuma projekts) mērķis ir noteikt darbības programmas „*Izaugsme un nodarbinātība*” 4.2.2. specifiskā atbalsta mērķa „*Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās*” (turpmāk – 4.2.2. SAM) trešās projektu iesniegumu atlases kārtas "*Energoefektivitātes paaugstināšana un atjaunojamo energoresursu izmantošana reģionālas nozīmes attīstības centru pašvaldībās*" (turpmāk – projektu iesniegumu atlases trešā kārta) ietvaros īstenojamo projektu ideju sarakstu, to īstenošanai plānoto Eiropas Reģionālās attīstības fonda (turpmāk – ERAF) finansējumu un sasniedzamās minimālās iznākuma rādītāju vērtības. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts, pamatojoties uz:   * Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktu; * 2019. gada 11. oktobra MK sēdes protokola Nr. 47 (turpmāk – MK protokols Nr. 47) 3.§ „*Informatīvais ziņojums "Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu* (turpmāk – informatīvais ziņojums) 9. punktu, kas paredz atbalstīt informatīvā ziņojuma 1. pielikumā "Snieguma rezerves finansējuma un finansējuma atlikumu novirzīšanas priekšlikumi" piedāvāto risinājumu Eiropas Savienības (turpmāk – ES) fondu snieguma rezerves finansējuma un ES fondu finansējuma atlikumu izmantošanai. * 2016.gada 8.marta MK noteikumos Nr.152 “*Darbības programmas „Izaugsme un nodarbinātība” 4.2.2.specifiskā atbalsta mērķa „Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” īstenošanas noteikumi*” (turpmāk – MK noteikumi Nr.152) iekļautajiem nosacījumiem par projektu iesniegumu atlases trešās kārtas rīkošanu.   Rīkojuma projekts stājas spēkā parastajā kārtībā (nākamajā dienā pēc tā izsludināšanas). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši MK noteikumu Nr.152 15.3.apakšpunktā noteiktajam, 4.2.2. SAM ietvaros reģionālas nozīmes attīstības centra grupaspašvaldībām ir pieejams ERAF finansējums pašvaldību ēku energoefektivitātes paaugstināšanai, t.sk. atjaunojamos energoresursus izmantojošu siltumenerģiju ražojošu iekārtu iegādei un uzstādīšanai 4 821 792 *euro* apmērā.  4.2.2. SAM projektu iesniegumu atlases trešās kārtas īstenošana notiek šādā kārtībā:   1. pašvaldības izstrādā vai aktualizē un apstiprina pašvaldības attīstības programmas daļu – investīciju plānu, iekļaujot tajā prioritārās pašvaldību ēku energoefektivitātes paaugstināšanas projektu idejas; 2. Vides aizsardzības un reģionālās attīstības ministrija (turpmāk – VARAM) sadarbībā ar Reģionālo attīstības centru apvienību (turpmāk – RACA) veic projektu ideju priekšatlasi, identificējot projektu idejas, kuru ietvaros paredzēts sasniegt MK noteikumu Nr.152 10.1. apakšpunktā noteiktās iznākuma rādītāju vērtības, ņemot vērā projektu iesniegumu atlases trešajā kārtā pieejamo kopējo ERAF finansējumu; 3. VARAM izveidotā Reģionālās attīstības koordinācijas padome (turpmāk – RAKP) izskata un saskaņo VARAM sadarbībā ar RACA sagatavoto projektu ideju sarakstu un saskaņā ar Ministru kabineta 2015.gada 27.oktobra noteikumu Nr. 614 „Reģionālās attīstības atbalsta pasākumu īstenošanas, novērtēšanas un finansēšanas kārtība” 6.6.apakšpunktu pieņem lēmumu par projektu ideju konceptu priekšatlases rezultātā atbalstāmajiem projektu ideju konceptiem, to ERAF finansējuma apjomu un sasniedzamajiem iznākuma rādītājiem; 4. pamatojoties uz RAKP lēmumu, VARAM sagatavo MK rīkojuma projektu lēmuma pieņemšanai par ERAF finansējuma apjomu un sasniedzamajiem iznākuma rādītājiem, ko iesniedz apstiprināšanai MK; 5. pēc MK rīkojuma projekta apstiprināšanas Centrālā finanšu un līgumu aģentūra (turpmāk – CFLA) izstrādā un apstiprina atlases nolikumu un uzaicina pašvaldības sagatavot un iesniegt projektu iesniegumus ierobežotas projektu iesniegumu atlases ietvaros;   Rīkojuma projekts nosaka 4.2.2. SAM projektu iesniegumu atlases trešās kārtas finansējuma apjomu un sasniedzamos iznākuma rādītājus (rīkojuma projekta pielikums) katram reģionālas nozīmes attīstībascentru pašvaldību projektam, kurš atbalstīts projektu ideju priekšatlasē un saskaņots RAKP, atbilstoši projektu iesniegumu atlases trešajā kārtā kopējam pieejamajam ERAF finansējumam, dodot tiesības ierobežotā projektu iesniegumu atlasē piedalīties deviņām novadu pašvaldībām ar deviņām projektu idejām, kam kopā paredzēti 4 318 413 *euro***.** Ar 2020. gada 14. aprīļa MK noteikumu Nr.152 grozījumiem projektu iesniegumu atlases trešajai kārtai tika paredzēts finansējums 4 821 792 *euro* apmērā. Tomēr, ņemot vērā projektu ideju priekšatlases laikā MK 2020.gada 12.martā izsludināto ārkārtējo situāciju[[1]](#footnote-2), priekšroka tika dota tām deviņām projektu idejām, kurām ir augstākā gatavības pakāpe un kuras dotu lielāko ieguldījumu Covid-19 izraisītās krīzes negatīvo ekonomisko seku mazināšanā. Atlikums 503 379 *euro* apmērā tiks novirzīts projektu iesniegumu atlases ceturtajai kārtai.  Rīkojuma projektā iekļauto projektu ideju ietvaros paredzēto investīciju īstenošanas rezultātā plānots sasniegt šādus iznākuma rādītājus:   1. Primārās enerģijas gada patēriņa samazinājums sabiedriskajās ēkās vismaz 2 849 378kWh/gadā; 2. Siltumnīcefekta (ogļskābo) gāzu samazinājums gadā vismaz 618,892 t, CO2 emisijas ekvivalents; 3. No atjaunojamiem energoresursiem saražotā papildjauda vismaz 0,497 MW.   Lai arī MK noteikumu Nr.152 10.1.2.apakšpunktā ir noteikts, ka no atjaunojamiem energoresursiem ražotā papildjauda trešās atlases kārtas projektos plānota vismaz 0,74 MW, Covid-19 izraisītās krīzes ietekmē prioritāte tika piešķirta projektu idejām, kurām ir augstākā gatavības pakāpe un kuras dotu pēc iespējas ātrāku ieguldījumu Covid-19 izraisītās krīzes negatīvo ekonomisko seku mazināšanā. Darbības programmā „Izaugsme un nodarbinātība” iekļautā iznākuma rādītāja “No atjaunojamiem energoresursiem ražotā papildjauda” vērtība ir noteikta 1,2 MW, un tā tiks pārsniegta, ņemot vērā to, ka projektu iesniegumu atlases pirmajā kārtā paredzēts sasniegt 0,161 MW, projektu iesniegumu atlases otrajā kārtā – 0,750311 MW, bet projektu iesniegumu atlases trešajā kārtā – 0,497 MW, kas kopsummā minētā iznākuma rādītāja vērtību ļaus sasniegt 1,408311 MW apmērā, neņemot vērā iespējamo ieguldījumu no potenciālās projektu iesniegumu atlases ceturtās kārtas. Nepieciešamie grozījumi MK noteikumos Nr.152 tiks veikti, iekļaujot nosacījumus par projektu iesniegumu atlases ceturto kārtu saskaņā ar Ministru kabineta 2020. gada 19. maija sēdes protokola Nr.34 33.§ "Informatīvais ziņojums "Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai"" 3. un 4. punktu, vienlaikus attiecīgi samazinot no atjaunojamiem energoresursiem ražotās papildjaudas vērtību trešās atlases kārtas projektos. VARAM ieskatā ieguvumi no ātrākas projektu iesniegumu atlases trešās kārtas īstenošanas, ņemot vērā Covid-19 izraisītās krīzes negatīvās ekonomiskās sekas, būs lielāki, nekā zaudējumi no iznākuma rādītāja “No atjaunojamiem energoresursiem ražotā papildjauda” vērtības samazinājuma par 0,243 MW.  Rīkojuma projekta pielikumā norādītie projektu ideju koncepti ir sagatavojami projektu iesniegumu formā atbilstoši 4.2.2. SAM projektu iesniegumu atlases trešās kārtas nolikuma nosacījumiem un pēc CFLA uzaicinājuma iesniedzami vērtēšanai.  Ja kāds no projektu iesniegumiem, kas izstrādāts uz rīkojuma projekta pielikumā norādītās projekta idejas pamata, nekvalificēsies atbalstam atbilstoši 4.2.2. SAM projektu iesniegumu vērtēšanas kritērijiem, tiks pieņemts CFLA lēmums par projekta iesnieguma noraidīšanu[[2]](#footnote-3). Šādā gadījumā atkārtotu projekta iesnieguma iesniegšanu neveic. Projekta iesniegums nekvalificējas atbalstam atbilstoši 4.2.2. SAM projektu iesniegumu vērtēšanas kritērijiem arī tad, ja iesniegtajā projekta iesniegumā norādītie iznākuma rādītāji ir mazāki nekā attiecīgajai projekta idejai rīkojuma projekta pielikumā norādītie iznākuma rādītāji. |
| 3. | Projekta izstrādē iesaistītās institūcijas un publikas personas kapitālsabiedrības | VARAM, RACA. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 4.2.2.SAM projektu iesniegumu atlases trešās kārtas mērķa grupa ir reģionālas nozīmes attīstības centru pašvaldības (21 pašvaldība), kā arī šo pašvaldību iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projektam ir pozitīva ietekme uz tautsaimniecību, jo tiek veicināta enerģijas patēriņa samazināšana, siltumnīcefekta gāzu samazināšana un pāreja uz atjaunojamajiem energoresursiem.  Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne ES fondu vadībā iesaistītajām institūcijām. Projekta attiecināmajās izmaksās ir iekļaujamas projekta vadības personāla atlīdzības un projekta pamatojošās dokumentācijas sagatavošanas izmaksas, tādejādi samazinot izmaksu slogu uz projekta iesniedzēja budžetu. ES fondu vadībā iesaistītajām institūcijām rīkojuma projekta tiesiskais regulējums nemaina tiesības un pienākumus, kā arī veicamās darbības.  Iesniegto projektu iesniegumu pieņemšanu un vērtēšanu nodrošinās CFLA kā sadarbības iestāde. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Tika organizētas sanāksmes ar RACA. |
| 2. | Sabiedrības līdzdalība projekta izstrādē | Rīkojuma projekts šo jomu neskar |
| 3. | Sabiedrības līdzdalības rezultāti | Rīkojuma projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, RAKP un CFLA. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Rīkojuma projektam nav ietekmes uz pārvaldes funkcijām, institucionālo struktūru un institūciju cilvēkresursiem. |
| 3. | Cita informācija | Nav |

Vides aizsardzības un reģionālās attīstības ministrs J. Pūce

Raubiškis; 66016717

[kaspars.raubiskis@varam.gov.lv](mailto:kaspars.raubiskis@varam.gov.lv)

1. Ministru kabineta 2020. gada 12. marta rīkojums Nr. 103 “Par ārkārtējās situācijas izsludināšanu”. [↑](#footnote-ref-2)
2. Saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 26.panta piekto daļu projekta iesniegumu ierobežotā projektu iesniegumu atlasē noraida, ja projekta iesniedzējs neizpilda Centrālās finanšu un līgumu aģentūras atkārtotajā lēmumā noteiktos nosacījumus. [↑](#footnote-ref-3)